projecte-aina/catalan_government_crawling huggingface dataset:
Envelliment i despoblació, hàbits saludables i el paper de l'entorn com a actiu de salut són els temes prioritzats
Les Comissions Tècniques de Salut a Totes les Polítiques (SaTP) a les Terres de l'Ebre van reunir-se per primer cop a Tremp el divendres 12 de maig, amb l'objectiu de traslladar a cada territori aspectes palpables del Pla Interdepartamental de Salut Pública (PINSAP).
L'envelliment i la despoblació del territori, els hàbits i estil de vida saludables i la conservació i millora de l'entorn com a actiu de salut són els tres assumptes en què se centraran aquests grups.
En aquesta primera reunió es va iniciar la definició dels objectius i les línies de treball que han de portar resultats abans de finals d'any, Els formen persones designades dels departaments de la Generalitat, el món local i acadèmic i dels col·legis professionals relacionats amb la salut pública, així com també del tercer sector i del teixit associatiu.
També compten amb la presència de persones relacionades amb les empreses proveïdores de serveis de salut.
La reunió, convocada per la Delegació del Govern, es va dur a terme als Serveis Territorials d'Ensenyament.
Mercè Bieto, subdirectora general de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre i Esteve Saltó, de la Secretaria de Salut Pública varen presentar el concepte de salut en totes les polítiques fent èmfasi en la importància de treballar-lo transversalment en el territori.
Les Comissions Tècniques de SaTP depenen dels Consells Territorials de Salut Pública, constituïts al febrer d'aquest any, i busquen aplicar el PINSAP a través de dinàmiques de treball intersectorial en xarxa, en col·laboració estreta amb els ens locals i tot el teixit comunitari.
El rol de les famílies en les tasques educatives és un dels aspectes que volen impulsar aquests grups de treball
Les Comissions Tècniques de Salut a Totes les Polítiques (SaTP) de Girona han iniciat els treballs amb l'objectiu de traslladar al territori aspectes concrets del Pla Interdepartamental de Salut Pública (PINSAP).
Aquestes Comissions depenen del Consell Territorial de Salut Pública a Girona, constituït l'1 de març d'aquest any, i busquen aplicar el PINSAP a través de dinàmiques de treball intersectorial en xarxa, entre representants de la Generalitat, del món local i acadèmic, de les entitats proveïdores de serveis de salut, de diferents col·legis professionals, així com també del tercer sector i del teixit associatiu.
Aquest consell és un òrgan amb base territorial per treballar de forma transversal la salut de la ciutadania en totes les polítiques.
La confluència de factors econòmics, socials, polítics i ambientals, el que coneixem com a determinants socials de la salut, configuren la forma de viure i emmalaltir de les persones.
El 80 per cent d'aquests determinants es troben fora del sistema sanitari.
A partir de tot el que es va proposar en la primera trobada del Consell Territorial de Salut Pública a Girona s'han acabat concretant i prioritzant per aquest any 3 temes a treballar per Comissions Tècniques, que són la d'envelliment; la d'entorn, alimentació i activitat física; i la de joves i estils de vida saludable.
Dins d'aquestes comissions s'ha decidit, entre d'altres, treballar en els projectes següents:
- Desenvolupar eines o instruments per fomentar la intergeneracionalitat augmentant el vincle entre les persones de diferents edats i l'enriquiment mutu.
A més de treballar l'envelliment actiu des de l'entorn laboral, o aportar idees per facilitar que la gent gran pugui decidir com vol envellir des del marc del model d'atenció centrada en la persona.
- En el rol de les famílies en les tasques educatives fent especial èmfasi en els entorns més vulnerables, revisant l'evidència de les actuacions que s'estan duent a terme i dissenyant-ne de noves.
Les diferents comissions seguiran treballant mensualment per acabar presentant els primers resultats a final d'any en una jornada.
Formen part de l'estratègia de desplegament del PINSAP arreu del país i presentaran els primers resultats en 6 mesos
Les Comissions Tècniques de Salut a Totes les Polítiques (SaTP) de Barcelona han iniciat els treballs amb l'objectiu de traslladar al territori aspectes concrets del Pla Interdepartamental de Salut Pública (PINSAP).
Aquestes Comissions depenen del Consell Territorial de Salut Pública de Barcelona, constituït el passat mes de febrer, i busquen aplicar el PINSAP a través de dinàmiques de treball intersectorial en xarxa, entre representants de la Generalitat, del món local i acadèmic, de les entitats proveïdors de serveis de salut, de diferents col·legis professionals, així com també del tercer sector i del teixit associatiu.
A partir de tot el que es va proposar en la primera trobada del Consell Territorial de Salut Pública a Barcelona s'han acabat concretant i prioritzant per aquest any 3 temes a treballar per Comissions Tècniques, que són la d'envelliment, la de salut laboral i la prevenció de problemes de salut mental en joves i adolescents.
També s'ha iniciat el treball de 2 comissions que neixen amb l'objectiu de tenir un abast territorial més ampli en l'àmbit de la integració de la salut en els plans i currículums escolars i universitaris i de l'habitatge i l'urbanisme.
Dins d'aquestes comissions s'ha decidit, entre d'altres, treballar en els projectes següents:
Les diferents comissions seguiran treballant mensualment per acabar presentant els primers resultats a final d'any en una jornada.
Els grups de treball de Salut a Totes les Polítiques formen part de l'estratègia del PINSAP i presentaran els primers resultats en 6 mesos
Les Comissions Tècniques de Salut a Totes les Polítiques (SaTP) a Lleida es van reunir per primer cop a Lleida el dimarts 16 de maig, amb l'objectiu de traslladar a cada territori aspectes palpables del Pla Interdepartamental de Salut Pública (PINSAP).
Les 3 comissions que s'han posat en marxa a Lleida tracten envelliment, tabac, alcohol i addiccions en joves i desigualtats socials/migració/població vulnerable.
Mercè Bieto, subdirectora general de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre va presentar el concepte de salut en totes les polítiques fent èmfasi en la importància de treballar-lo transversalment en el territori.
Els grups de treball es van reunir per presentar les experiències en cada àmbit prioritzat, les propostes d'acció conjunta i definir els objectius que permetin disposar de resultats en el termini fixat.
Les Comissions Tècniques de SaTP depenen dels Consells Territorials de Salut Pública, constituïts al febrer d'aquest any, i busquen aplicar el PINSAP a través de dinàmiques de treball intersectorial en xarxa, en col·laboració estreta amb els ens locals i tot el teixit comunitari.
Els membres de les Comissions han estat designats pels departaments de la Generalitat, pel món local i acadèmic i pels col·legis professionals relacionats amb la salut pública, així com també pel tercer sector i pel teixit associatiu.
També compten amb la presència de persones relacionades amb les empreses proveïdores de serveis de salut.
Cultura i salut mental, envelliment actiu i saludable i alcohol i joves són els 3 àmbits prioritzats
Les comissions tècniques de Salut a Totes les Polítiques (STP) a la Catalunya Central van reunir-se per primer cop a Manresa el dimarts 23 de maig, amb l'objectiu de traslladar a cada territori aspectes concrets del Pla interdepartamental i intersectorial de salut pública (PINSAP).
Els assumptes prioritzats en aquesta demarcació són l'envelliment actiu i saludable, l'alcohol en joves i la cultura / salut mental, respectivament.
Mercè Bieto, subdirectora general de Coordinació de la Salut Pública a la Catalunya Central, Camp de Tarragona, Lleida, Alt Pirineu i Aran i Terres de l'Ebre, i Esteve Saltó, de la Secretaria de Salut Pública, van presentar el concepte de salut en totes les polítiques fent èmfasi en la importància de treballar-lo transversalment en el territori.
Les comissions depenen dels consells territorials de Salut Pública, constituïts al febrer d'aquest any, i busquen aplicar el PINSAP a través de dinàmiques de treball intersectorial en xarxa, en col·laboració estreta amb els ens locals i tot el teixit comunitari.
Formen part de les comissions persones designades pels departaments de la Generalitat, el món local i acadèmic i els col·legis professionals relacionats amb la salut pública, així com també del tercer sector i del teixit associatiu.
En el Dia Mundial Sense Tabac es destaca enguany les conseqüències sanitàries i mediambientals de la producció i consum d'aquest producte
El Dia Mundial Sense Tabac vol incidir enguany, segons el plantejament de l'OMS, en l'amenaça per al desenvolupament que suposa l'addicció i la producció del tabac i els productes derivats.
La institució global fa una crida als governs perquè apliquin mesures fermes per al control del tabac, com prohibir-ne del comerç i la publicitat, l'empaquetat neutre dels productes que en contenen, l'increment dels impostos especials i la prohibició de fumar en espais públics tancats i llocs de feina.
Catalunya ha implantat les dues primeres, fet que ha contribuït a reduir la prevalença del tabaquisme i l'exposició ambiental al fum de tabac.
L'OMS manté que el control de tabac pot salvar milions de vides i estalviar milers de milions de dòlars.
Segons dades de The Economics of tobacco and tobaco control publicades enguany, la indústria tabaquera i l'impacte dels seus productes llastren les economies mundials amb més d'1 bilió de dòlars cada any en despeses sanitàries i pèrdua de productivitat.
A Catalunya, el tabac provoca 25 morts prematures cada dia, i la producció consumida aquí provoca la destrucció de 28 milions d'arbres i l'emissió de 114 tones de micropartícules molt perjudicials per a la salut.
Cal recordar que una sola burilla contamina més de 10 litres d'aigua, i triguen 25 anys a degradar-se.
Infografia 31 de maig Dia Mundial sense Tabac 2017
La Xarxa de Prevenció i Control del Tabaquisme de la Catalunya Central coordina una sèrie d'activitats de sensibilització contra el tabac a les sis capitals comarcals
" Menys fumar i més caminar " és el lema d'aquest any 2017 de la Setmana sense Fum que enguany s'ha celebrat del 25 al 31 de maig amb diverses activitats de conscienciació arreu del territori.
En el dia mundial sense tabac s'ha volgut incidir en les conseqüències sanitàries i mediambientals que suposen l'addicció i la producció del tabac i productes derivats.
L'OMS manté que el control del tabac pot salvar milions de vides i estalviar milers de milions de dòlars ja que la indústria tabaquera i l'impacte dels seus productes llastren les economies mundials amb més d'1 bilió de dòlars cada any en despeses sanitàries i pèrdua de productivitat.
A Catalunya, el tabac provoca 25 morts prematures cada dia, i la producció consumida aquí provoca la destrucció de 28 milions d'arbres i l'emissió de 114 tones de micropartícules molt perjudicials per a la salut.
Cal recordar que una sola burilla contamina més de 10 litres d'aigua, i triga 25 anys a degradar-se.
La Xarxa de Prevenció i Control del Tabaquisme a la Catalunya Central, de la qual formen part àrees bàsiques de salut, hospitals, oficines de farmàcia, serveis d'atenció a la salut sexual i reproductiva, ajuntaments, universitat i l'Agència de salut pública de Catalunya, ha impulsat per aquesta celebració una activitat comú a les 6 capitals de comarca de la Catalunya Central.
Aquesta activitat ha consistit en la construcció d'uns pulmons de diferents materials sobre els quals s'hi anaven col•locant uns globus de diferents colors en funció de la resposta de la persona a qui es demanava si era fumador.
Segons la resposta, el color del globus podia ser diferent: s'inflava un globus vermell si la persona no era fumadora, negre si responia afirmativament a la pregunta, gris si expressaven ser fumadors passius i rosa si el qui responia a la pregunta era exfumador de més d'un any.
Aquests globus que simulaven alvèols s'anaven penjant sobre les estructures en forma de pulmons.
D'aquesta manera s'ha disposat d'una "fotografia" de la població que hi ha participat.
Durant l'activitat, també s'informava als fumadors de com deixar de fumar i s'animava als qui no fumen a ser agents actius enfront el tabaquisme.
L'activitat finalitzava quan l'estructura dels pulmons estava plena de globus.
Aquesta activitat ha permès d'una forma molt senzilla visual i didàctica veure com afecta a la salut el consum de tabac.
Quants més fumadors hi havia en un territori, més negres quedaven els pulmons.
A l'hora, permet veure als fumadors, la repercussió física que ocasiona en els pulmons el consum del tabac.
Paral•lelament, moltes àrees bàsiques i hospitals s'han sumat a aquesta iniciativa i, durant tota la setmana s'han fet accions de sensibilització i prevenció entre els més joves, taules informatives on s'han realitzat proves respiratòries per mesurar el nivell de diòxid de carboni present als pulmons de les persones fumadores, alhora que se'ls ha donat informació específica per poder deixar de fumar.
La Fundació Gaspar Casal, juntament amb la farmacèutica Gilead, han organitzat la VIII Jornada de Salut Pública, sota el lema "VIH a Espanya: Cap a la consecució del 95-95-95-95", celebrada a Madrid el passat 20 de juny.
L'Organització Mundial de la Salut (OMS) té marcats els objectius 90-90-90 de sobre el virus de la sida pel 2020 (90% de pacients diagnosticats, 90% d'aquests en tractament i 90% d'aquests curats o lliures de carga viral).
Tot i que hi ha àrees de millora, com el diagnòstic tardà, Espanya està encaminada a assolir aquestes fites pel 2020 i, amb aquest escenari, tots els agents implicats ja estan treballant cap a l'assoliment dels objectius del 2030, que se situen en el 95-95-95, i als que s'ha afegit un 4rt objectiu 95 sobre la bona qualitat de vida.
La VIII Jornada de Salut Pública ha reunit a experts nacionals de primera línia per debatre sobre la situació del VIH a Espanya i els passos que s'estan duent a terme des dels diferents àmbits d'actuació per a l'assoliment dels objectius Per aconseguir-los, hi ha consens en que és clau incidir sobre la població, especialment la més jove, per sensibilitzar sobre les pràctiques de risc, i fer accessibles les proves ràpides en entorns sanitaris i comunitaris.
La Jornada ha estat inaugurada per Julia de l'Amo, directora del Pla per a VIH del Ministeri de Sanitat, Juan del Llano, director de la Fundació Gaspar Casal, i Tania Furtado, directora de Government Affairs de Gilead Espanya.
A continuació, Asunción Díaz, responsable del Centre Nacional d'Epidemioligia del VIH/SIDA, ha fet la conferència inaugural "Epidemiologia del VIH/SIDA A Espanya".
Tres taules de debat han vertebrat la jornada, la primera de les quals estava dedicada a "Mesures per assolir l'objectiu 95-95-95-95 des de les comunitats autònomes".
Moderada per Juan del Llano, estava formada per María Vázquez, cap d'Àrea de Prevenció del Pla Nacional sobre el VIH/SIDA del Ministeri de Sanitat, Domingo Núñez, cap d'Epidemiologia i Prevenció del Servei Canari de Salut, i Joan Colom, director del Programa de Prevenció, Control i Atenció al VIH, les ITS i les hepatitis víriques de l'Agència de Salut Pública de Catalunya.
Els participants van exposar on se situa cada comunitat en els objectius marcats per la ONU i van debatre sobre el diagnòstic tardà i les seves problemàtiques, les polítiques de test-and-treat dutes a terme, el gap entre la diagnòstic i l'inici de tractament, i el pes actual de les comorbiditats sobre el total de pacients VIH.
Joan Colom va destacar la importància de realitzar proves i tests diagnòstics en l'àmbit sanitari, utilitzant la història clínica electrònica a través de sistemes d'alerta.
Podeu veure el vídeo de la Jornada en aquests enllaços:
En el marc del Congrés internacional de Patologia Dual celebrat a Madrid, i que ha reunit experts en la matèria tan a nivell nacional com internacional, s'ha celebrat un simposi dedicat a l'eliminació de l'hepatitis C.
Durant els dies 19 i 22 de juny s'ha celebrat a Madrid el 3er Congrés Mundial WADD i la 6a edició del Congrés Internacional SEPD (Societat Espanyola de Patologia Dual).
En aquest marc s'ha celebrat el simposi "Eliminar l'hepatitis C, una responsabilitat de tothom", moderat per Pablo Vega Astudillo, cap de secció del Centre d'Atenció a les Addiccions (CAD) de Tetuan, en el que ha participat Joan Colom, director del Programa de Prevenció, Control i Atenció al VIH, les ITS i les hepatitis víriques de l'Agència de Salut Pública de Catalunya, entre altres experts de primer nivell en l'abordatge de l'hepatits C.
Joan Colom ha destacat com a factor clau l'abordatge especial de les poblacions més vulnerables, com són les persones que s'injecten drogues, els homes que tenen sexe amb homes (HSH), els reclusos ens centres penitenciaris o els immigrants de països endèmics, entre altres.
En aquest sentit, s'ha de potenciar el diagnòstic en un sol pas i apropar el tractament a aquests col·lectius per tal d'identificar els nous casos el més aviat possible i tractar-los de forma immediata.
Així ho recullen els objectius i les accions incloses en el Pla de prevenció i control de l'hepatitis C a Catalunya, l'objectiu del qual és facilitar l'adopció i implementació de les mesures necessàries per disminuir la incidència, la morbiditat i la mortalitat associada a la infecció per VHC a Catalunya, per tal d'aconseguir l'eliminació de la infecció com un problema greu de salut pública l'any 2030.
El Consell Executiu ha aprovat oficialment el Pla de prevenció i control de l'hepatitis C a Catalunya, que té com a objectiu principal facilitar l'adopció i la implementació de mesures per disminuir la incidència, la morbiditat i la mortalitat associada a aquesta infecció.
El Pla, del qual es va iniciar el seu desplegament ara fa 2 anys, és fruit del treball conjunt de professionals del món de la salut pública, experts clínics especialistes en malalties infeccioses i hepatologia, experts en addiccions, representants de societats científiques, i entitats i associacions de pacients i familiars.
A través de facilitar l'adopció i la implementació de mesures per disminuir la incidència, la morbiditat i la mortalitat associada a aquesta infecció, el Pla té l'objectiu final d'aconseguir l'eliminació de l'hepatitis C com a problema greu de salut pública l'any 2030 (tal i com marquen les directrius de l'Organització Mundial de la Salut (OMS)).
Un factor clau en l'abordatge de l'hepatitis C és posar un focus d'atenció especial en les poblacions més vulnerables, en les quals s'ha de potenciar el diagnòstic i apropar al tractament per identificar els nous casos al més aviat possible i tractar-los de forma immediata: persones consumidores de drogues que comparteixen material per a la injecció; persones internades en presons i amb pràctiques de risc; persones que tenen pràctiques sexuals de risc sense protecció, especialment els homes que tenen relacions sexuals amb homes (HSH); persones que estan coinfectades amb el VIH i les persones immigrants de països endèmics, entre altres.
L'abordatge de les hepatitis víriques s'emmarca dins el Programa de prevenció, control i atenció al VIH, infeccions de transmissió sexual i les hepatitis víriques (PCAVIHV).
El passat dilluns, 16 de setembre, es va realitzar la visita oficial a les noves instal·lacions del Centre d'Estudis Epidemiològics sobre les Infeccions de Transmissió Sexual i Sida de Catalunya (CEEISCAT) al Campus Can Ruti.
Imatge de l'Institut Català d'Oncologia (ICO)
A partir d'ara, el CEEISCAT desenvoluparà la seva activitat en aquests nous espais ubicats al Campus de Can Ruti (Badalona), en els edificis de l'Institut de Recerca Germans Trias i Pujol (IGTP) i l'Institut de recerca contra la leucèmia Josep Carreras (IJC).
Per aquest motiu, dilluns es va organitzar una visita a les instal·lacions.
L'acte va estar presidit per Joan Colom, director del Programa de prevenció, control i atenció al VIH, les ITS i les Hepatitis Víriques (PECAVIHV) de l'Agència de Salut Pública de Catalunya, Candela Calle, directora general de l'Institut Català d'Oncologia (ICO) i Jordi Casabona, director del CEEISCAT.
Els tres van posar un èmfasi especial en l'esforç fet tant per l'ICO com pel Departament de Salut per tal que el CEEISCAT tingui l'estabilitat necessària per poder portar a terme la seva feina.
També van agrair a l'IGTP i l'IJC l'esforç en la cessió de les seves instal·lacions.
Aquesta nova ubicació ofereix opcions de sinèrgies i col·laboració amb les altres entitats de recerca del campus.
L'acte va comptar amb la presència de representants de l'IGTP, de l'Institut de recerca Josep Carreras, de l'Hospital Universitari Germans Trias i Pujol, i de tots els professionals del CEEISCAT.
El CEEISCAT és l'organisme encarregat de la monitorització i avaluació del VIH / SIDA i de les infeccions de transmissió sexual (ITS) i hepatitis víriques a Catalunya, i de donar suport tècnic al programa PECAVIHV del l'Agència de Salut Pública de Catalunya (ASPCAT).
Joan Colom i Jordi Casabona van destacar la riquesa de tenir un centre que no només realitza tasques de vigilància epidemiològica, sinó que també du a terme projectes de recerca aplicada.
Actualment, el CEEISCAT és l'únic organisme que realitza recerca poblacional dins del Campus de Can Ruti, cosa que el converteix en un element singular.
Celebrat el primer de desembre al Palau de la Generalitat i organitzat pel Programa de prevenció, control i atenció al VIH, les ITS i les hepatitis víriques de l'ASPCAT (PCAVIHV)
El desplegament de les seccions del Tapís Memorial de la Sida a càrrec de l'entitat Projecte dels Noms, simultàniament a les façanes del Palau i de l'Ajuntament de Barcelona, va iniciar l'acte commemoratiu del Dia Mundial de la sida.
Ja a Palau, a la Sala Clavé, van intervenir Alberto Capitán, president de la plataforma Comitè Primer de Desembre, que aplega 23 entitats de lluita contra la sida, Laura Martínez, diputada delegada de Salut Pública i Consum de la Diputació de Barcelona i Gemma Tarafa, comissionada de Salut i de Diversitat Funcional de l'Ajuntament de Barcelona.
Va cloure l'acte el vicepresident del Govern i conseller d'Economia i Hisenda de la Generalitat de Catalunya, Pere Aragonès, que va refermar el compromís del govern en la lluita contra el VIH.
A la mateixa plaça de Sant Jaume es van muntar estands del Comitè Primer de Desembre, que aquest any, amb el lema "VIH-Sida, una qüestió de Drets", reivindicaven la lluita contra l'estigma que els portadors del virus encara han de patir.
També es va formar, com cada any, al mig de la plaça, un llaç humà de color vermell, en el marc de la campanya.
Un any més, el Palau de la Generalitat va lluir el seu balcó encès de vermell durant la nit del dia 30 de novembre i el dia 1 de desembre, com han fet també uns 30 edificis i espais emblemàtics a Barcelona amb motiu d'aquesta diada.
Tots aquests actes van comptar amb la presència del Secretari de Salut Pública del Departament de Salut, el Sr.
Joan Guix, i de Joan Colom, director del PCAVIHV, que es l'organisme encarregat de planificar, impulsar, coordinar i avaluar les actuacions que es duen a terme a Catalunya i que tenen per objectiu reduir el nombre de noves infeccions, disminuir el retard diagnòstic i millorar l'atenció a les persones afectades.